

**ОУ “ Св. св. Кирил и Методий “ с. Равда общ. Несебър**

ул. „ Черноморска „№1 тел.0554 66235 , e-mail ou\_ravda@abv.bg

УЧИЛИЩНА ПРОГРАМА

ЗА ЗАНИМАНИЯ ПО ИНТЕРЕСИ

**І. ОБЩИ ПОЛОЖЕНИЯ**

1 . Нормативно основание

Училищната програма за занимания по интереси е разработена съгласно Закона за предучилищно и училищно образование, чл. 21д от Наредбата за приобщаващото образование, Наредба за финансирането на институциите в системата на предучилищното и училищното образование.

Редът, условията и начинът на сформирането и организирането на групите за занимания по интереси в ОУ „Св.св. Кирил и Методий“ се осъществява съгласно Наредба за приобщаващото образование.

# ІІ. ЦЕЛИ НА ПРОГРАМАТА

1. Да се регламентират условията и редът за провеждане на занимания по интереси за учениците от І до VІІ клас в ОУ „Св. Св. Кирили Методий, с оглед развитие и интегриране на ключовите компетентности на учениците, възпитаване на ценности, патриотично, гражданско, здравно, екологично и интеркултурно възпитание, насърчаването на иновациите и креативното мислене на учениците.
2. Да се подкрепи развитието на ключовите компетентности на учениците в областта на математиката, дигиталната креативност, природните науки и технологиите.
3. Подобряване качеството на усвояваните от учениците знания, умения и компетентности, които ще им дадат възможност да продължат своето образование през целият живот, да бъдат конкуретноспособни спрямо своите връстници и да се реализират успешно.

Основните задачи са:

* Стимулиране развитието на личностните качества, социални и творчески умения и изяви на способностите в областта на науките, технологиите, изкуствата, спорта, глобалното, гражданското, здравното и интеркултурното образование.
* Насърчаване развитието на ключови компетентности в областта на математиката, информатиката, природните науки и технологиите и подпомагане професионалното ориентиране на учениците.
* Повишаване възможностите и потенциала на учениците за развиване и надграждане на техните знания, умения и компетентности. Формиране на устойчиви нагласи и мотивация за учене през целия живот.
* Създаване на условия за творческо развитие и осмисляне на свободното време на учениците.
* Подпомагане социализацията на учениците: изграждане на умения за общуване, решаване на конфликти и социално приемливо поведение.
* Уважение към личността и индивидуалните различия на учениците – стил на възприемане и учене, темп на работа, потребности и интереси.
* Създаване и развиване у учениците на навици и умения за самостоятелен труд, лидерство и работа в екип.

# ІІІ. ОЧАКВАНИ РЕЗУЛТАТИ

1. Утвърждаване на заниманията по интереси като успешна част от целодневната организация на учебния ден за активно усвояване на елементи от учебното съдържание.
2. Повишаване на интереса от страна на ученици и родители към целодневната организация на учебния ден.
3. Повишаване на грамотността, любознателността и стремежа към знания у учениците.
4. Формиране на умения за самостоятелно учене, развитие и усъвършенстване на знания и умения.
5. Създаване на умения у учениците за откриване, подбиране, анализиране и синтезиране на информация от различни източници и използването ѝ в зависимост от конкретните цели и условия.
6. Осигуряване на възможности за общуване, опознаване на деца от различни социални и културни общности.
7. Развитие на ключови компетентности и умения, необходими на учениците в съвременното общество, при зачитане на интересите, съобразно възможностите и възрастовите им особености.

# ІV. ИНДИКАТОРИ

1. Процент ученици, обхванати в целодневна организация на учебния ден, спрямо общия брой на учениците от І до VІІ клас.
2. Процент ученици, обхванати в занимания по интереси от І до ІV клас.
3. Брой проведени съвместни събития с ученици, учители и родители в занимания по интереси.
4. Брой ученици, участвали в олимпиади и състезания.

# V. МЕХАНИЗЪМ ЗА ПОСТИГАНЕ НА ЦЕЛИТЕ

1. Определяне на спецификата на дейностите в заниманията по интереси при целодневната организация на учебния ден, съобразно възрастта и интересите на учениците.
	1. Дейности за мотивиране на учениците за участие в занимания по интереси в направленията „Дигитална креативност“, „Природни науки“, „Математика“, Технологии“,

„Изкуства и култура“, Гражданско образование“, „Екологично образование и здравословен начин на живот“, „Спорт“.

* 1. Индентифицирането на заниманията по интереси в целодневната организация на учебния ден се разработва за всяка учебна година от класните ръководители и учители в групите за ЦОУД при отчитане на интересите на учениците и възрастовите им особености.
1. Определяне на спецификата на дейностите в заниманията по интереси извън целодневната организация на учебния ден.
	1. Запознаване на учениците и техните родители с целите на заниманията по интереси в направленията „Дигитална креативност“, „Природни науки“, „Математика“, Технологии“,

„Изкуства и култура“, Гражданско образование“, „Екологично образование и здравословен начин на живот“ и „Спорт“.

* 1. Разясняване от класните ръководители в часа на класа на целите и приоритетите на заниманията по интереси.
	2. Анкетиране на учениците за индентифициране на техните желания за включване в извънкласни занимания по интереси чрез разработена от училището анкетна карта, съдържаща индикатори за отчитане на индивидуалните потребности, интересите и познавателното развитие на ученика, неговия минал опит в занимания по интереси, съответствието между потребностите и желанията на ученика, регистрираните предложения в информационната система и възможностите и спецификата на училището.
1. Индентифицирането на занимания по интереси, съгласно чл.21д от Наредбата за приобщаващото образование се разработва за всяка учебна година и включва:
	1. Заниманията по интереси се избират от учениците от І до VІІ клас със съгласието на родителите и се регистрират в информационна система за заниманията по интереси за всяка учебна година.
	2. Изборът на занимания по интереси се извършва чрез проучване на желанията на учениците въз основа на анкета, разработена и приложена от училището.
	3. Класните ръководители и преподавателите по приоритетните направления извършват следните дейности за мотивиране на учениците за участие в занимания по интереси в тематичните направления "Дигитална креативност", "Природни науки", "Математика" и "Технологии" и „Спорт“.
	4. Провеждане на индивидуални и групови разговори и беседи с учениците и техните родители за повишаване на информираността им за заниманията по интереси.
	5. Отчитане на: индивидуалните потребности, интересите и познавателното развитие на ученика; минал опит на ученика в участието в занимания по интереси.
	6. Директорът и ЗДУД на училището извършват анализ на съответствието между потребностите и желанията на учениците, възможностите и спецификата на училището, като предлагат на педагогическия съвет да одобри предложенията за занимания по интереси в училището за съответната учебна година.
	7. Броят на групите за занимания по интереси и ръководителите им се определят от директора на училището въз основа на подадените заявления на учениците и с изразено информирано съгласие на родителя за участието на съответния ученик. Приемат се на заседание на Педагогическия съвет на училището.
	8. Клубовете и групите за занимания по интереси в училището се формират в зависимост от желанието на ученика, като може да се включат ученици от различни класове.
	9. При невъзможност да се формира група за занимания по интереси по първо желание, групите се формират по второ или следващо желание, без да се надвишава максималният брой на учениците в групата, определен от директора на училището.
	10. Заниманията по интереси се организират със седмичен брой часове и/или на модулен принцип, който включва средно не по-малко от два часа седмично по броя на учебните седмици, съгласно разработен времеви график от ръководителя на групата с разпределение на темите.
	11. Когато ученикът е възпрепятстван да се включи в конкретно занимание, той представя документ, който удостоверява обстоятелствата за отсъствието му.
	12. При отсъствието на ръководителя на групата повече от три часа времевият график за занимания по интереси се актуализира при възможност, като се запазва общият брой часове за дейността.

# VІ. ОРГАНИЗИРАНЕ НА ЗАНИМАНИЯ ПО ИНТЕРЕСИ

1. Занимания по интереси в целодневната организация на учебния ден.
	1. През учебната 2022/2023 година в ОУ „Св. Св. Кирил и Методий“, се обособяват 8 тематични направления за занимания по интереси в ЦОУД, както следва:

|  |  |
| --- | --- |
| **Тематично направление** | **Група** |
| Природни науки | І, ІІ, ІІІ, ІV, V-VІІ клас |
| Математика | І, ІІ, ІІІ, ІV , V-VІІ клас |
| Български език и литература | І, ІІ, ІІІ, ІV , V-VІІ клас |
| Изкуства | І, ІІ, ІІІ, ІV , V-VІІ клас |
| Здравно образование | І, ІІ, ІІІ, ІV, V-VІІ клас |
| Технологии | І, ІІ, ІІІ, ІV, V-VІІ клас |
| Обичаи | І, ІІ, ІІІ, ІV, V-VІІ клас |
| Шах и спорт | І, ІІ, ІІІ, ІV, V-VІІ клас |

При целодневната организация на учебния ден в групите на ІV и V-VІІ клас учебните часове от седмичното разписание в заниманията по интереси се провеждат следобед. В паралелките от І, ІІ, ІІІ клас, които са в смесен блок на ЦОУД - задължителната подготовка, самоподготовката и заниманията по интереси се редуват.

1. Разпределение на дейностите за занимания по интереси в целодневната органицзация на учебния ден е както следва:
	1. **от І до ІІІ клас:**

Занимания по интереси – 2 часа, като единият час е преди обяд, а другият час е следобед.

* 1. **В групата на ІV клас и групата V-VІІ клас**: Занимания по интереси – 2 часа следобед

Разпределението на дейностите за занимания по интереси са поместени в електронния дневник на всяка паралелка и група.

1. Организиране на занимания по интереси извън включените в групите за целодневна организация на учебния ден, съгласно чл. 21д от Наредбата за приобщаващото образование.
	1. Дейностите за занимания по интереси се провеждат с еднаква продължителност със задължителните учебни часове за съответния клас в съответствие с чл. 7, ал. 1 от Наредба №10 от 01.09.2016 г. за организация на дейностите в училищното образование.
	2. Заниманията по интереси по чл.21д от Наредбата за приобщаващото образование се организират до 10.10. по следните приоритетни направления:

„Дигитална креативност“, „Природни науки“, „Математика“, „Технологии“.

# VІІ. ОЧАКВАНИ РЕЗУЛТАТИ

1. Създаване на собствен стил на учене и трайни навици за планиране на учебното и извънучебното време на учениците
2. Създаване на собствен стил на учене и трайни навици за планиране на учебното и извънучебното време на учениците.
3. Осигуряване на подходяща среда и условия за стимулиране на творческото развитие на учениците.
4. Осигуряване на достъп и насърчаване на учениците към разнообразни форми на непрекъснато образование, насочени към овладяване на ключови компетентности.
5. Подпомагане на родителите/настойниците в обучението и възпитанието на децата им.
6. Социализация на учениците за развитие на умения за работа в екип.
7. Ангажиране на свободното време на учениците, чрез осигуряване на благоприятни условия за отдих и учебни занятия и стимулиране на творческото им развитие.

# VІІІ. РЪКОВОДИТЕЛИ НА КЛУБОВЕ И ГРУПИ ИЗВЪН ЗАНИМАНИЯТА ПО ИНТЕРЕСИ В ЦОУД

1. Ръководителите на групи за занимания по интереси могат да бъдат педагогически и непадагогически специалисти, които притежават професионална квалификация в областта на съответното занимание.
2. Допълнителни задължения на ръководителя на групата във връзка с реализиране на заниманията по интереси:
	1. Проучва мнението на учениците чрез анкета, изготвена от директора на училището, която съдържа:
	2. Индикатори за отчитане на индивидуалните потребности, интересите и познавателното развитие на ученика;
	3. Миналия опит на ученика в заниманията по интереси.
3. Съответствието между потребностите и желанията на ученика, регистрираните предложения в информационната система и възможностите и спецификата на училището.
	1. Организира подаването на заявления от родителите на учениците с изразено информирано съгласие на родителя за участието на съответния ученик.
	2. Изготвя тематична програма за работата на клуба или групата по съответната тематична област, която съдържа:
		* цели, очаквани резултати.
		* разпределение на съдържанието – номер по ред, теми, дата и място на провеждане, годишен брой часове, начален час и бележки /Приложение 1/.
		* програмата трябва да включва занимания по интереси минимум 2 часа седмично.
		* в програмата се включват и две публични изяви на учениците от клуба/групата, както и едно организирано пътуване с образователна и развлекателна цел извън населеното място.
	3. Изготвя времеви график – месец, дата, общ брой часове – /Приложение 2/.
	4. Изготвя дневник на клуба/група. /Приложение 3, 4, 5 и 6/.